·zagotavljanje skladnosti med skupno vrednostjo in komponentami – verižni indeksi za stroške plač in neplačne stroške so najprej razčlenjeni, nato združeni v skupne vrednosti in nazadnje spet povezani z referenčnim letom (posredno združevanje);

Programi za potrjevanje, združevanje in razširjanje podatkov o ISD so bili v celoti prenovljeni, kar zdaj omogoča:

Te pobude so pripomogle k poenostavitvi postopka priprave in zmanjšanju tveganja napak zaradi napačnega šifriranja.

Z državami članicami je bila preskušena nova različica struktur podatkov standarda Statistical Data and Metadata eXchange (SDMX) in izvedena v pripravi. Uporablja mednarodno dogovorjene šifrante, ki so dostopni na spletu prek posebnega registra. Omogoča tudi zbiranje novih neobveznih spremenljivk, kot so četrtletni stroški dela in četrtletno število opravljenih delovnih ur. Iste strukture podatkov SDMX so bile uporabljene za predložitev podatkov o ISD Evropski centralni banki (ECB).

V Prilogi I k Uredbi (ES) št. 1216/2003 so opredeljena naslednja merila za oceno kakovosti ISD: ustreznost, natančnost, točnost pošiljanja podatkov, dostopnost in jasnost, primerljivost, skladnost in popolnost. Dostopnost in jasnost sta bili, kot že v prejšnjem poročilu, ocenjeni kot zadovoljivi. Zato je v tem dokumentu poudarek na ustreznosti, popolnosti, točnosti, natančnosti, primerljivosti in skladnosti.

Komisija je marca 2007 sprejela Uredbo (ES) št. 224/2007, ki spreminja Uredbo (ES) št. 1216/2003 in razširja področje uporabe ISD na gospodarske dejavnosti, opredeljene v področjih L, M, N in O NACE Rev. 1. Ti deli vključujejo predvsem netržne storitve, katerih dinamika se lahko razlikuje od dinamike tržnih storitev.

Komisija je julija 2003 sprejela Uredbo (ES) št. 1216/2003, ki natančneje določa postopke, ki jih morajo države članice upoštevati pri pošiljanju svojih ISD Komisiji, koledarske in sezonske prilagoditve, ki jih je treba izvesti, in vsebino nacionalnih poročil o kakovosti.

Komisija mora v skladu s členom 13 Uredbe (ES) št. 450/2003 Parlamentu in Svetu vsaki dve leti predložiti poročilo. Ker so bile pretekle serije analizirane v prejšnjih poročilih, je v tem poročilu v ospredju kakovost podatkov o ISD, ki so bili prejeti naknadno. Proučeni so podatki o ISD, predloženi Komisiji za referenčna četrtletja od tretjega četrtletja leta 2016 (2016Q3) do prvega četrtletja leta 2018 (2018Q1).

ISD meri četrtletne spremembe v skupnih stroških dela na uro, ki jih plačajo delodajalci, kar omogoča spremljanje razvoja na področju stroškovnega pritiska, ki izhaja iz proizvodnega dejavnika „delo“. Spada v družino euro-kazalnikov, ki zagotavljajo informacije o gospodarskem razvoju v euroobmočju. Komisija (Eurostat) na svojem spletišču objavlja četrtletna sporočila za javnost o indeksu stroškov dela na uro, ki vsebujejo popoln sklop podatkov, razčlenjenih po gospodarskih dejavnostih in komponentah stroškov dela (stroški plače in neplačni stroški). Spletišče vsebuje tudi medčetrtletne in medletne stopnje rasti.

Uredba (ES) št. 450/2003 Evropskega parlamenta in Sveta z dne 27. februarja 2003 o indeksu stroškov dela (v nadaljnjem besedilu: ISD) določa skupni okvir za države članice za pripravo primerljivih ISD in njihovo predložitev Komisiji.

·razširjanje novih kazalnikov.

2.3 Ravni stroškov dela na uro

Komisija (Eurostat) je od prve objave aprila 2016 vsako leto objavljala letne ocene stroškov dela na uro z razčlenitvijo po NACE Rev. 2. Ocene, ki temeljijo na ravneh stroškov dela in trendih ISD, se pripravijo tri mesece po koncu referenčnega obdobja. Zajemajo področja NACE Rev. 2 razen področja L (poslovanje z nepremičninami). Z novimi strukturami podatkov SDMX lahko države članice, ki so se odločile, da bodo posredovale svoje nacionalne podatke in ne ocen Eurostata, v tem standardu zbirajo ravni letnih stroškov dela.

3.Kakovost podatkov

3.1 Ustreznost

Kazalnik „spremembe stroškov dela na opravljeno uro“ je pomemben za analizo kratkoročnega in srednjeročnega gospodarskega razvoja. Komisija in ECB tak indeks, ki kaže kratkoročne spremembe stroškov dela, uporabljata za oceno morebitnega inflacijskega pritiska, ki ga povzroča razvoj dogodkov na trgu dela. Indeks je treba izračunati zelo hitro po tem, ko podatki postanejo na voljo, in sicer za vsako državo članico, vso Evropsko unijo (EU) in euroobmočje. ISD je pomemben tudi za socialne partnerje, vključene v pogajanja o plačah, Komisija pa z njim spremlja kratkoročni razvoj na področju stroškov dela. Ta indeks je eden glavnih evropskih ekonomskih kazalnikov.

Uporabniki še naprej zahtevajo informacije ne le o četrtletnih odstotnih spremembah stroškov dela, kot so izmerjeni z ISD, ampak tudi vse pogosteje informacije o stroških dela v absolutnem smislu (v eurih na uro). Eurostat vsak april objavi ocene stroškov dela na uro v eurih in nacionalnih valutah z razčlenitvijo po NACE Rev. 2. Poleg tega je začel sporočati letno stopnjo rasti ravni stroškov dela na uro in delež vseh stroškov dela, ki jih sestavljajo neplačni stroški.

Komisija je prejela pozitivne povratne informacije o objavi teh ocen in bo še naprej pripravljala ocene letnih stroškov dela z razčlenitvijo po NACE Rev. 2.

3.2 Popolnost

Na splošno sta se razpoložljivost in kakovost ISD še najprej izboljševali. Eurostat je od vseh držav članic prejel koledarsko prilagojene podatke ter koledarsko in sezonsko prilagojene podatke. Vse države razen Danske in Švedske (ki sta jima bili odobreni odstopanji) so zagotovile tudi sezonsko neprilagojene podatke.

Kar zadeva druge države Evropskega gospodarskega prostora (EGP), je Islandija poslala podatke o ISD za dve četrtletji (2017Q2 in 2018Q1)referenčnega obdobja in ponderje stroškov dela za leto 2017, Norveška pa podatke za vseh sedem zadevnih četrtletij.

Švica je Komisijo (Eurostat) obvestila o svoji odločitvi, da ne bo zbirala četrtletnih podatkov o ISD.

Kljub izboljšanemu zajemanju sezonsko prilagojenih podatkov je bilo po skrbni analizi kakovosti podatkov in potreb uporabnikov odločeno, da se kot glavne vrednosti ohranijo koledarsko prilagojeni podatki. Vsi podatki, tudi sezonsko prilagojene ocene, so na voljo na ustrezni strani podatkovne zbirke Eurostata, s čimer se zagotavlja jasnost in skladnost z drugimi statistikami cen (npr. harmoniziranim indeksom cen življenjskih potrebščin).

Za leto 2016 so nacionalna poročila o kakovosti predložile vse države članice. Ta so bila potrjena in dana na voljo javnosti na spletišču Eurostata.

3.3 Točnost

Točnost držav članic pri pošiljanju podatkov Komisiji se je od prejšnjega poročila izboljšala, saj je v celotnem referenčnem obdobju Grčija podatke poslala pravočasno, Hrvaška pa jih je poslala z največ enodnevno zamudo.

Prav tako sta podatke o ISD pravočasno poslali Norveška in Islandija (za zadevni četrtletji).

3.4 Natančnost

ISD je rezultat številnih spremenljivk (npr. stroškov dela in opravljenih delovnih ur), ki so lahko vzeti iz različnih virov. To pomeni, da se lahko revizije pojavijo kadar koli in vplivajo na zadnje četrtletje, več četrtletij ali cela leta podatkov. Če se prilagoditve podatkov nanašajo na referenčno leto, je treba revidirati celotno serijo.

Revizije glavne vrednosti EU (medletna stopnja rasti) so od prvega četrtletja leta 2016 dvakrat presegle 0,2 odstotne točke (obakrat navzgor) (glej sliko 1). To je posledica obsežnejših revizij, zabeleženih v Združenem kraljestvu med pošiljanjem marca 2018. Takrat je Združeno kraljestvo začelo koledarsko prilagajati več serij, ki vplivajo na agregat področij od B do S, ki je bil zato bistveno revidiran. Le še dve državi (Nemčija in Nizozemska) sta zabeležili opaznejše revizije; te so bile ustrezno dokumentirane.